Det er ikke prangende sommervejr, vi her lørdag kan glæde os over. Omkring Aalborg og syd for Aalborg er der temperaturer på en 20 grader resten af eftermiddagen, og det er nok desværre det eneste sted i Nordjylland, de kan nyde så høje temperaturer lørdag eftermiddag. Vinden er kraftig, og særligt ude ved Vestkysten kan den genere en hel del. Lørdag er der desværre risiko for lokale byger især omkring Thisted. Hen mod aften ser det ud til at solen vil overvinde skyerne, og store dele af Nordjylland kan derfor se frem til lidt aftensol. Se lørdagsvejret i videoen ovenfor.
Det er endnu en blæsende dag i det nordjyske, men heldigvis for de fleste af os, slår solen igennem hen mod aften.